Alaquàs posa en marxa nous tractaments per al control de plagues contra insectes i rosegadors
02/03/2021

# Alaquàs posa en marxa nous tractaments per al control de plagues contra insectes i rosegadors

*   02/03/2021
*   [Ajuntament](/categoria/2/0/ajuntament)
*   [Imprimir](#)
*   Compartir
*    https://www.alaquas.org/documento.asp?id\_do=19620

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19620%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20posa%20en%20marxa%20nous%20tractaments%20per%20al%20control%20de%20plagues%20contra%20insectes%20i%20rosegadors)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19620/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/19620/02032021img-20210114-wa0022_Form_4.jpg)](https://www.alaquas.org/ficheros/documentos/2021/2/19620/02032021img-20210114-wa0022_Form_10.jpg "<a href='https://www.alaquas.org/ficheros/documentos/2021/2/19620/02032021img-20210114-wa0022_Form_10.jpg' target=_blank><i class='fa fa-external-link' aria-hidden='true'></i>.Alaquàs posa en marxa nous tractaments per al control de plagues contra insectes i rosegadors</a>")

L'Ajuntament instal·la anells antirosegadors a les palmeres i pintura insecticida al clavegueram

L’Ajuntament d’Alaquàs ha posat en en marxa nous tractaments per al control de plagues contra insectes i rosegadors, una actuació que vé a completar els diferents treballs realitzats i coordinats pel Departament de Salut Pública per tal de mantindre el municipi en condicions de salubritat i higiene.

Per una banda, s’estan instal·lant anells antirosegadors a les palmeres del municipi, concretament en les zones on s’ha detectat més presència d’aquest tipus d’animal. Es tracta d’un mètode molt eficaç que consisteix en la instal·lació de làmines metàl·liques caragolades entre elles per tal de no afectar els troncs de les palmeres i que permet control·lar l’accés dels animals a les copes dels arbres. Aquest sistema evita que els rosegadors pugen i proliferen.

Pel que fa a la desinsectació, en concret al tractament contra les panderoles, l’Ajuntament ha començat a utilitzar un sistema consistent en l’aplicació de pintura insecticida al clavegueram que complementa als que s’utilitzen de manera habitual i que contribueix principalment a evitar que els insectes es reproduïsquen. La pintura incorpora un insecticida microencapsulat que distribueix poc i poc i fa que es mantinga actiu més temps. S’aplica des de l’albelló del clavegueram fins 1 metre de profunditat. És un tractament amb més efectivitat i que té una eficàcia de 6 mesos.

Aquests canvis es produeixen arran de la nova adjudicació del servei de control de plagues que ara és prestat per l'empresa Anticimex.